දිය ඇල්ල අද්දරම වූ පුවරුවක ඇල්ල බිලිගත් තරුණ මරණ තිස් හතරක් බව සඳහන් කර තිබෙන්නේ ඒ නිසාය. එහෙත් තරුණයන්ට ඒ මරණ වගේ වගක් නැත. අනතුරුදායක ලෙස ඇල්ල දිගේ ඉහළ නගින කිසිම ඉලන්දාරියෙක් අනතුරක් තිබෙන බව නොසිතයි. එහෙත් මාරයා සිටින්නේ සැඟව ගෙනය. රාවණා ඇල්ලේ මව කව්දැයි දැන් ඔබ සිතනු නොඅනුමානය. මහවැලි ගඟට ගලා බසින උමා ඔයේ එක් ශාඛාවක් වන හෝ ඔය, මේ සොඳුරු මනාලියගේ මාතාවයි. වනමැදින් ගලා එන ඇය කොටකිතුල් කන්දෙන් මඳක් සරතැසනිවා, ගලෙන් පහලට පනින මොහොතේ මේ සුන්දර රාවණා ඇල්ල උපදියි. රාවණා රජු, සීතා කුමරිය පැහැරගෙනවිත් සඟවා තැබූයේ රාවණා ගුහාවේය. එසේ සඟවා සිටි සීතා කුමරිය දිය නාන්නට ඇවිද ආවේ මෙන්න මේ සුන්දර දිය ඇල්ලටය.
රාවණා රජු විසින් සීතා කුමරිය සඟවා තැබුවේ කොහෙද?
රාවණා ගුහාවේය